ઓક્ટોબર મહિનો એટલે નાણાકીય વર્ષનો વચગાળાનો મહિનો . આમ છતાં કેટલાક લોકો અત્યારથી જ કર બચત માટે આયોજન શરૂ કરે છે . કર બચત માટે માર્કેટમાં ઉપલબ્ધ સાધનો દ્વારા ઇન્કમ ટેક્સની કલમ 80સી હેઠળ રૂપિયા 1.5 લાખ સુધીની કર બચત કરી શકાય છે . અમે અહીં માર્કેટમાં બેસ્ટ છે તેવા 5 ટેક્સ સેવિંગ સાધનો અંગે માહિતી આપી રહ્યા છીએ . આ માહિતી વાંચવા આગળ વાંચો . . . પબ્લિક પ્રોવિડન્ડ ફંડ પબ્લિક પ્રોવિડન્ડ ફંડ બે કારણોથી બેસ્ટ ટેક્સ સેવિંગ ઇન્સ્ટ્રુમેન્ટ છે . કારણ કે તે 80સી હેઠળ કર બચત કરે છે સાથે તેનું વ્યાજ પણ કરમુક્ત છે . તેનો અવગુણોમાં તેનો લોક ઇન પીરિયડ અને ટ્રસ્ટ્સ તથા એનઆરઆઇ માટે રોકાણ શક્ય નહીં હોવાના છે . બેંક ટેક્સ સેવિંગ ફિક્સ્ડ ડિપોઝિટ બેંકોની ટેક્સ સેવિંગ ફિક્સ્ડ ડિપોઝિટ પીપીએફ કરતા વધારે વળતર આપે છે . પણ તેનું વ્યાજ કરપાત્ર છે . ELSS ફંડ ઇક્વિટી લિંક્ડ સેવિંગ સ્કીમ ( ELSS ) કલમ 80સી હેઠળ કરલાભ આપે છે . જો કે તેનું જોખમ એ છે કે ELSS ઇક્વિટીમાં રોકાણ કરે છે . આ કારણે આપના રોકાણ સહીસલામત રહેશે કે નહીં તેની ખાતરી મળી શકતી નથી . જો કે ELSS પીપીએફ અને બેંક ડિપોઝિટ કરતા વધારે વળતર આપે છે . નેશનલ સેવિંગ સર્ટિફિકેટ નેશનલ સેવિંગ સર્ટિફિકેટમાં પીપીએફ જેટલું જ વ્યાજ મળે છે . જો કે તેનું વ્યાજ કરપાત્ર છે . તેનો લોક ઇન પીરિયડ તેનો અવગુણ છે . લાઇફ ઇન્શ્યોરન્સ પ્રોડક્ટ્સ લાઇફ ઇન્શ્યોરન્સ પ્રોડક્ટ્સ આપને કર બચતની સાથે જીવન સુરક્ષા પ્રદાન કરે છે .